讀王德甫文卷因送省試
作者：葉適
朝代：宋

paragraphs: 瞢頭文之病，敖脚最所患。
軒其奮勇果，榻復墮衰懦。
伊人殆天力，卓地挺脩幹。
欻入巖雲幽，倏出星極爛。
儼如姑射女，娣姒俱整粲。
皎如珊瑚樹，塵垢拭杯案。
昔夸新龍首，伏呂較蚤晏。
又推舊菑川，耄老終佐漢。
况今未六十，急用豈爲晚。
行當奏苦疏，朗壓諸儒冠。